Lingua auxiliar zonal

Un lingua auxiliar zonal es un lingua create pro facilitar le communication inter parlatores de un gruppo de linguas strictemente affin. On pote considerar le linguas zonal inter le linguas auxiliar international, sed, in opposition al linguas como Esperanto, lor intention non es servir como un lingua mundial, ma solmente in un certe region linguistic. Il ha un certe mesura de imbrication con euroclonos, ben que le ultime termino refere plus sovente a linguas mundial, que son basate (quasi) solmente super material europee.

Le plus numerose intra iste gruppo son le linguas panslave e pangermanic, le majorite del quales esseva create in le periodo del revivification del conscientia national, al fin del seculo 19. Le prime exemplo de iste linguas es le interslavo de Juraj Križanič, que ille publicava sub le nomine Ruski jezik in 1665. Exemplos de linguas pangermanic son Tutonish e Folkspraak. 

Ultra iste exemplos europee, anque existe linguas zonal pro altere continentes, pro exemplo Afrihili de K.A. Kumi Attobrah, intendite como un lingua franca pro tote Africa. 

Il ha anque projectos panromanic, como Romanid, Romanova, Romanica e Latino Moderne. Le categorization de iste linguas es problematic, proque etiam multe linguas mundial - per exemplo Interlingua - son basate principalmente super le linguas romanic.

 Vide etiam 
 lingua artificial
 lingua auxiliar international
 koine


Categoria:Interlinguistica